el en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky mn ba ky ky ky ru ky ky ba ky ru ky ky ru ky ru ky ky mn ky ky ru ky ky ky ky myv ky ru ky ru ky ru ru ru ky ru ru ru ky ru ky ru ru ru ru ky bg ky ru ky ru ru ky ru ky ru ky ru ky ky ru tt ky ru ky ru ky ru ky ru ru ru ru ru ky ru av ru ru ru ky ru ky ru
"Агым", 02.04.10 - 8-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Жалал-Абад тоосу токойго толгон ажайып жер. Айтылуу Арстанбап, Сары-Челек баштаган мамлекеттик коруктар, дүйнөдө теңдеши жок жаңгак токою ушул аймакта. Ошондой эле 20дан ашык токой чарбачылыктары бар. Бирок алардын материалдык-техникалык базасынын начарлыгы, ар бир түп даракты атасынан калгандай кайтарууга аракет кылган токойчулардын айлык акысынын төмөндүгү өксүтүп келүүдө. Ушундан улам Жалал-Абад токойчулары мыйзамга өзгөртүү киргизип, аны бузгандарга административдик жазаны күчөтүү, ошондой эле айлык акыларын көтөрүү маселесин коюп жатышат.
Губернатор Кошбай Масиров 25 миң кубометр газ "булагын" иштетип, 1-апрелден тарта Жалал-Абад шаарын арзан көгүлтүр от менен камсыз кылууну "Кыргызнефтегаз" ишканасына тапшырды. Бул ишке ашса жакын арада Кочкор-Ата, Майлуу-Суу, Ноокен шаарларын арзан газ менен камсыздоого жол ачылмакчы.
Нарын облусунда жер айдоо башталмак түгүл эки метр түшкөн кардын эрий турган түрү жок. Ошон үчүн айдап-себүү качан башталары белгисиз. Былтыр буудай бышып, чабылалекте үшүк жүрүп кетип үрөнгө деген дан жарабай калган экен. Эми күн жылып, жер айдоо башталганда Нарын эли эмнени эгебиз деп баш катып турган чагы. Жумгал районунун Кызарт айылынын тургундары мамлекет тарабынан күрөөсүз берилген 10-20 миң сом кредит алып жаз жарышка даярданып атышат. Бирок баягы эле кендирди кескен солярка маселеси чечилбей, карапайым калк эмне кылар айласын таппай туру. Бир жагынан үрөндүн жетишсиздиги, экинчи жагынан солярканын жоктугун айтып айылдыктар Жаңы-Арык айыл өкмөтүнүн башчысы Максат Жумашүкүровго арманын айтып барышса, "солярка менен үрөндүн милдетин алалбайм, ал менин колуман келбейт" деп кол куушурган экен. Айылдыктардын көйгөйүн чече албаган айыл өкмөт жетекчисине эли нааразы.
Кеч күздө эле малын айдап айтылуу Арпадагы Койдон, Каракол жайыттарына чыгып кеткен он үй-бүлө кардын калыңдыгынан кайтып келалбай кыштап калышкан. Алардын акыбалынан тынчсызданган айылдаштары айласы кеткенде ЧКМге кайрылып жардам сурашыптыр. ЧКМ лөгү Бакыт Төрөбаевдин буйругу менен 400 килдик азык-түлүк, медикамент, баарыдан мурда малга чөп жүктөлгөн вертолет аларга барып кайтты. Алып кетели дешсе, амандыктарын айтып "аткез" кылышыптыр. Арпанын суугунда бозүй, чатырда кышташып, малын багып жаткан азыркы кыргыз "челюскинчилерине" аң-таң калып турабыз.
Баткендеги кереметтүү айгүл гүлү 1978-жылы кызыл китепке киргизилсе да, жыл өткөн сайын суюлуп бара жатат. Ажайып гүл Баткендин бир эле Кара-Булак кыштагында калган. Гүлдү көрүүгө жыл сайын миңдеген туристтер келет. Алар көрүп эле тим болбостон, үзүп кеткени да өкүнүчтүү. Ошондуктан айгүлдү коргоо үчүн окуучулар эле эмес, атайын күзөтчүлөр тобу уюштурулат. Баткендиктер өз жеринде эле айгүл деп кыйкыра бербей, бул боюнча республикалык деңгээлде иш-чара өткөрсө болмок.
Жакында Кызыл-Кыянын шаар башчысы алмашты. Мурдакы мэр А.Анарбаев Ак-Булак айыл өкмөтүн шаар карамагына өткөрүп алып, жер сатуу боюнча шектелип, акырында экс-губернаторго акча бергем деп мойнуна алса, азыркысы да өз кызыкчылыгы боюнча көп аракеттенгени угулат. Себеби, азыркы мэр А.Калмурзаевдин буга чейин шаарда жеке менчик ишканалары болгон. Мэрияда бошогон кызматтарга өзүнүн жакындарын тартыптыр. Ошол эле мезгилде шаарда суу маселеси өтө оор. Эл жалаң базар менен оокат кылат. 20 жылдан бери жолдор ремонттолбойт. Инвестиция тартуу, ишканаларды жандандыруу сыяктуу аракеттерден кабар жок. Көп кабаттуу үйлөрдүн канализациялары иштебейт. Иши кылып, кызыл-кыялыктар жакшы мэрди бешенебизге жазбады дешет.
Жибиген губернатордон 130 миң сом
Алыскы Баткенди маалымат жагынан "агартып-көгөртүп" келаткан "Баткен таңы" гезити он жылдык мааракесин белгилөө алдында турат. Кесиптештер бул жылдардын аралыгында аймактын турмушун "ат тезегин кургатпай" жазып, элет элине өтүмдүү гезиттин пайдубалын түптөштү. Жаңы жылдан бери түстүү чыга баштаган "Баткен таңынын" калк арасында кадыры өсүүдө. Буга жибип кеткен губернатор Айтибай Тагаев обладминистрациянын резервдик фондусунан 130 миң сом бөлүп берди.
Жети-Өгүз райондук ооруканасынын башкы врачы Садыр Чыныбаевдин кайдыгерлигинен көз жумган адамдар бар экендигин билдирген маалымат түштү. Ага караганда отуз жылдан бери орун-очок алып алган Чыныбаевге чынында эле эч кимдин "тиши" өтпөй калгандай. Анткени, ооруканадан көз жумгандардын жакындары кайсы жакка кайрылбасын, эч жыйынтык чыккан эмес. Мындан үч жыл мурун 72 жаштагы Батый Байзакова ашыкча наркоз берилгендиктен операция үстөлүндө көз жумган. Бул үчүн эч ким жоопкерчиликке тартылбаптыр. Ак-Терек айылынын тургуну Токтосун Рысмендеев инсульт болуп ооруканага түшүп, ары барып бери келген. "Чыныбаев мыкты врачтарды кодулап келди. Учурда иштеп жаткан Чыныбаевдин кадрлары өз ишин билбеген чала молдолор. Ичи ооруп келген кызды гинеколог карайт дегенди уктуңар беле?" дейт редакцияга байланышкандар. Жакында эле аттан жыгылган адам ооруканага түшүп, ага тиешелүү медициналык жардам көрсөтүлбөгөндүктөн жети күндөн соң көз жумган. Жети-өгүздүктөрдүн айтымында, акыркы кезде ооруканада төрөттөн эле ондон ашык аял ары карап кетиптир. Прокуратура, саламаттык сактоо министрлигине азырынча ушундай кулак кагыш кыла туралы. Бул фактылар аз болсо, кийин башка фактыларын тизмектеп беребиз.
Жазгы талаа жумуштары башталар замат Талас облусунда күйүүчү майлардын баасы дароо эле 2-3 сомго асмандай түштү. Өкмөт бул боюнча тиешелүү чараларды көрбөсө эгин-тегин эгүү кыйын болуп калчудай дешет таластыктар. Ошондой эле электр энергиясына тарифтерди төмөндөтүү, 200 сомдук компенсациялар тууралуу да маселе көтөрүлүүдө.
Былтыр Талас облусу боюнча 63 миң 661 тонна төө буурчак өндүрүлүптүр. Мындай маалыматты облустук өндүрүштү колдоо жана туризмди өнүктүрүү секторунун башчысы Максат Чакиева таратты. Анын сөзүнө караганда, Талас дубанында төө буурчактын 20 түрү өстүрүлөт. Түшүмдүн көпчүлүгү чет жакка экспорттолот. "Эң негизги көйгөй - биз чийки сырьену гана экспорттойбуз. Анын ордуна даяр продукцияны сыртка сатсак болмок. Учурда бул боюнча аракеттер көрүлүүдө. Алсак, төө буурчакты консервалоочу кичи цехтерди ачуу максатында инвесторлорду издеп атабыз" дейт. Быйыл алгачкы жолу Кара-Буура районунда төө буурчакты таңгактоочу цех ачыларын эскерте кетели.
Ош облустук мугалимдердин билимин жогорулатуу институтунун директору Кубанычбек Ормонов бул тармактагы демилгесиздиги, мугалимдерди чогултуп окута койгон "опутунан" башка көзгө көрүнөрлүк иш кылбагандыгы үчүн губернатор М.Бакировдун каарына калды. Ошондой эле облустун маданият, спорт тармагынын координатору да жыл жаңырганы "жыргатып" иш кылбагандыгы, губернаторго көз көргөзүп койбогондугу үчүн "балээге" кабылды. Айтор, аман калышса болду.
Кыял ишке ашкыча ким бар, ким жок
Өнүктүрүү агенттигинин орун басары Учкун Ташбаевдин айтуусуна караганда, Ош шаары деле Бишкек сыяктуу республикалык казынага ири киреше түшүрсө болот. Бирок ал жерде баары башаламан болгондуктан жарытылуу каражат түшпөйт. Мисалы, базарда иштеген 10 кишинин төртөөндө эле патент бар. Жол четине салынган курулуштар ар кимдин каалоосуна жараша салынган. Эми шаарды тартипке келтирүү үчүн борбордук базар көчүрүлөт. Алгачкы этапта курулуш иштери үчүн 50 млн. доллар керек. Бул каражатты Өнүктүрүү фонду берет. Шаардын чегарасы миң гектарга чейин кеңейтилет. Борбордук базар турган жер паркка айланат. Бир сөз менен айтканда, Ош өзүнүн чыныгы түштүк борбор деген атына төп келиши керек.
Бул эми кыялдагы нерселер. Эми Ош шаарынын мэри Мелис Мырзакматовдун колунан мындай иштер келеби же келбейби, кеп ошондо.
кыргыз тилиндеги гезит "Агым"
email • архив • редакция
"Биз Манасты тартууга даяр эмеспиз"
УКК сыры жучокко маалым
Карабеков эмнени сезе баштады?
Аркы жээк менен берки жээк
Эрте жаздагы курултайлар эмне берди?
Айыл чарбасы аңдан чыгабы?
"Колхоздук деңгээлден быйыл өтөбүз
"Акаев менен Кулов сүйлөшүп алган"
Орчундуу маселелерден орун таппаган маданият
Алыскы туугандан жакынкы кошуна артык эмес экен
"Биз Манасты тартууга даяр эмеспиз"
"…Сахнада чалынып жыгылмайынча ролум чыкпайт"
Атын аян берип койгон
"Европага чейин сойлоп барып, кайра жөө келгем"
Нотанын башы до эмес…
Белгилүү Шайлообек Дүйшеев жана белгисиз Искендер Жумабаев
"Апамды, бир туугандарымды тапканыма өкүндүм"
Ак көйнөк, кызыл көйнөк, жашыл көйнөк…